Ila skole ble etablert i 1770 av biskop Marcus Frederik Bang og er Trondheims eldste barneskole. Det eldste skolebygget er skipperhuset i krysset Skolegata og Mellomila. I 1839 ble det bygget nye skolebygg i området Østre Ila og Mellomila og i 1877 fikk skolen gymsal og klasserom i et murbygg som ble opplyst av gassbluss. Disse byggene står også per 2023 og huser Steinerskolen i Trondheim.